Käärmelahden koulun ja iltapäiväkerhon järjestyssäännöt

Näiden järjestyssääntöjen tarkoitus on taata koulun järjestys ja mahdollistaa opiskelun esteetön sujuminen sekä edistää koulun turvallisuutta ja viihtyvyyttä.
Säännöt ovat voimassa kouluaikaan ja koulun alueella. Säännöt ovat voimassa myös koulun ulkopuolella annettavan opetuksen aikana. Lisäksi voidaan antaa eri ohjeistuksia koulumatkoista sekä koulun ja koulualueen käytöstä kouluajan ulkopuolella.
Nämä järjestyssäännöt käydään läpi oppilaiden kanssa vuosittain koulutyön alkaessa, ja ne ovat nähtävillä koulun kotisivuilla.
 
Oppilaan oikeudet ja velvollisuudet
Oppilaan oikeudet määrittää lainsäädäntö.
Oppilaalla on oikeus:
· maksuttomaan perusopetukseen ja oppimisen tukeen
· yhdenvertaiseen ja tasa-arvoiseen kohteluun
· henkilökohtaiseen vapauteen ja koskemattomuuteen
· yksityiselämän suojaan
· saada opetusta kaikkina koulun työpäivinä
· turvalliseen oppimisympäristöön
· oikeus tasavertaiseen asemaan
 Oppilaalla on velvollisuus:
· Osallistua opetukseen jokaisena koulupäivänä; poissaolosta huoltaja antaa selvityksen.
· Suorittaa koulutehtävät tunnollisesti.
· Olla kaikkien kaveri; jokaisella oppilaalla on oikeus tulla hyväksytyksi joukkoon.
· Kunnioittaa jokaisen ihmisen oikeutta fyysiseen ja psyykkiseen koskemattomuuteen.
 
Hyvä käytös
· Koulussa oppilaan on käyttäydyttävä hyvien tapojen mukaisesti, mikä tarkoittaa toisten huomioon ottamista, työ- ja opiskelurauhan noudattamista ja edistämistä.
· Ruokailussa noudatetaan hyviä ruokailutapoja, ollaan kohteliaita ja arvostetaan ruokaa.
· Koulussa oppilaan on pukeuduttava asiallisesti, sääolosuhteet huomioiden ja aikuisten ohjeita noudattaen.
· Koulutehtävät on tehtävä täsmällisesti sekä pidettävä kiinni sovituista ajoista. Oppilastöihin ei saa kopioida tekstiä tai kuvia luvatta lähdettä ilmaisematta.
· Oppilaan on tiedostettava tekijänoikeusasiat mobiililaitteiden ja verkon käytössä. Toisten kuvien tai videoiden julkaisu ilman lupaa on ehdottomasti kielletty.
· Koulussa noudatamme terveitä elämäntapoja, mikä tarkoittaa, ettei kouluun tuoda mm. makeisia, energiajuomia tai päihteitä.
 
Oleskelu ja liikkuminen
· Välituntien vietto tapahtuu koulun piha-alueella henkilökunnan antamien ohjeiden mukaisesti.
· Koulun alueelta poistuminen koulupäivän aikana ilman lupaa on kielletty.
· Koulumatkoilla noudatetaan liikennesääntöjä ja kunnioitetaan muita tielläliikkujia.
(Linkki kaupungin ohjeistukseen koulumatkoista)
 
Siisteydestä ja ympäristöstä huolehtiminen
· Ulkokengät jätetään ulkoeteiseen sovituille paikoille järjestykseen.
· Ulkovaatteet tuodaan eri luokille osoitettuihin naulakkoihin.
· Oppilaiden tulee huolehtia koulualueen siisteydestä ja olla vastuullinen ympäristönhoitaja.
· Mikäli oppilas tahallaan rikkoo tai sotkee koulun omaisuutta on hän vahingonkorvausvelvollinen.
 
Turvallisuus
· Jokaisen on huolehdittava siitä, että kaikilla on turvallinen kouluympäristö.
· Mahdollisesta turvallisuusuhasta tulee viipymättä ilmoittaa koulun henkilökunnalle.
· Koulualueelle tulo ja sieltä poistuminen tulee tapahtua sovittua reittiä.
· Välitunnilla tulee noudattaa sovittuja ohjeita.
· Koulualueella on kameravalvonta, josta voidaan tarvittaessa todeta tapahtunut.
 
Tietokoneen, matkapuhelinten ja muiden mobiililaitteiden käyttö
· Tietokoneita, matkapuhelimia tai muita mobiililaitteita käytetään opetustilanteissa tai muun opetussuunnitelman mukaisen opetuksen aikana opettajan luvalla.
· Oppilaan henkilökohtaista puhelinta pidetään koulupäivän ajan oppilaan repussa. Koulupäivän aikana puhelimen välttämättömään käyttöön pyydetään lupa koulun henkilökunnalta.
· Oppilaat käyttävät koulun tietokoneita, mobiililaitteita ja tietoverkkoa omilla henkilökohtaisilla tunnuksilla. Tietoverkon käytön tulee liittyä opiskeluun ja hyvien tapojen noudattamiseen.
· Oppilas voi huoltajan luvalla käyttää omaa tietokonetta, matkapuhelinta tai mobiililaitetta oppituntien tai muun opetussuunnitelman mukaisen opetuksen aikana opettajan ohjeistuksen mukaan.
· Laitteiden häiritsevä käyttö on koulupäivän aikana kielletty.
 
Päihteet ja vaaralliset esineet
· Koulun alueelle ei saa tuoda lailla kiellettyjä, vaarallisia tai omaisuuden vahingoittamiseen tarkoitettuja esineitä tai aineita. Tämä koskee mm. alkoholia, tupakkalain tarkoittamia tupakkaa ja tupakkatuotteita, huumausainelain tarkoittamia huumausaineita, veitsiä, ampuma-aseita, voimakkaita laserosoittimia sekä vastaavia esineitä ja aineita.
· Koulualueella, sen läheisyydessä ja koulun tilaisuuksissa on tupakkatuotteiden ja päihteiden käyttö, hallussapito tai niiden vaikutuksen alaisena oleminen kielletty.
 
Kurinpito
· Kurinpitokeinojen ja kasvatuskeskustelujen osalta noudatetaan niistä annettuja erillisiä ohjeita.
· Opettajalla ja rehtorilla on oikeus tarkastaa oppilaan tavarat.
· Opettajalla ja rehtorilla on oikeus ottaa haltuunsa kielletty esine tai aine.
· Häiritsevästi käyttäytyvä oppilas voidaan poistaa oppitunnilta.
· Rehtorin ja opettajan velvollisuus on ilmoittaa tietoonsa tulleesta koulussa tai koulumatkalla tapahtuneesta häirinnästä, kiusaamisesta, syrjinnästä tai väkivallasta niihin syyllistyneen ja niiden kohteena olevan oppilaan huoltajalle tai muulle lailliselle edustajalle.

Linkki: Käyttäytymisen arvioinnin kriteerit Kuopiossa
 

